মধু
সাধারণভাবে বলা যায়- মধু হলো লাখ লাখ মৌমাছির অক্লান্ত শ্রম আর সেবাব্রতী জীবনের দান। মৌমাছিরা ফুলে ফুলে বিচরণ করে ফুলের রেণু ও মিষ্টি রস সংগ্রহ করে পাকস্থলীতে রাখে। তারপর সেখানে মৌমাছির মুখ নিঃসৃত লালা মিশ্রিত হয়ে রাসায়নিক জটিল বিক্রিয়ায় মধু তৈরি হয়। এরপর মুখ হতে মৌচাকের প্রকোষ্ঠে জমা করা হয়।
সিয়ামিজ লড়াকু মাছ
মাংসাশী এই মাছটির মূল আবাস থাইল্যান্ডের মেকং নদী। ইন্দোনেশিয়া, মালয়েশিয়া, মিয়ানমার, লাওস, কম্বোডিয়া, ভিয়েতনাম এবং চীনেও এ মাছ পাওয়া যাওয়ার সম্ভাবনা আছে। 
দুটি পুরুষ মাছকে একসঙ্গে রাখলে একটি অপরটিকে ঘায়েল না করা পর্যন্ত চলতে থাকে মাছদের লড়াই। স্ত্রী মাছ ডিম ছাড়ার পর পুরুষ মাছ সেটিকে তাড়িয়ে দেয়। মুখ থেকে লালা বের করে একধরনের ভাসমান বুদবুদের বাসা তৈরি করে সেখানে ডিম রাখে পুরুষ মাছ। পোনা বের না হওয়া পর্যন্ত মাছটি দায়িত্ব পালন করে।